b'\n_START_ARTICLE_\nHenry Purcell\n_START_SECTION_\n\xc5\xbdivljenjepis\n_START_PARAGRAPH_\nHenry Purcell se je rodil leta 1659 v Londonu v \xc4\x8detrti Westminster. Njegov o\xc4\x8de je bil glasbenik. O njegovem otro\xc5\xa1tvu ni veliko znanega. Po smrti svojega o\xc4\x8deta leta 1664, je zanj skrbel stric, ki mu je izkazoval veliko naklonjenost in prijaznost. Z desetimi leti naj bi postal \xc4\x8dlan dvorne kapele. S petnajstimi je postal pomo\xc4\x8dnik popravljavca kraljevih glasbil. Leta 1677 je bil imenovan za skladatelja in dirigenta dvornega orkestra, dve leti kasneje je postal organist v westminstrski opatiji, leta 1682 pa organist v kapeli kralja Jakoba II., potomca Marie Stuart. Tako je postal \xc5\xbee zelo mlad pomemben v glasbenih krogih v Londonu. V svojem kratkem \xc5\xbeivljenju je napisal veliko del: kantat, himnusov, scenskih skladb in nabo\xc5\xbenih pesmi._NEWLINE_Verjetno je umrl za tuberkulozo in je pokopan v westminstrski opatiji. Njegov epitaf se glasi: "Tukaj le\xc5\xbei Henry Purcell Esq, ki je zapustil to \xc5\xbeivljenje in je od\xc5\xa1el v edini bla\xc5\xbeeni kraj, kjer je lahko prese\xc5\xbeena njegova harmonija". Purcell je bil, z \xc5\xbeeno Frances, o\xc4\x8de \xc5\xa1estih otrok, od katerih so \xc5\xa1tirje umrli v povojih. Njegova \xc5\xbeena, kot tudi njegov sin Edward (1689-1740) in h\xc4\x8derka Frances so ga pre\xc5\xbeiveli._NEWLINE_Po smrti je utonil v pozabo, Angle\xc5\xbei so imeli raje italijansko glasbo. Danes ga \xc4\x8dastijo kot svoje najve\xc4\x8dje umetnike.\n_START_SECTION_\nDelo\n_START_PARAGRAPH_\nHenry Purcell, ki je od otro\xc5\xa1tva skrbel za glasbila je bil velik poznavalec evropske glasbe. Kot skladatelj je pisal tako cerkveno kot posvetno glasbo, tako instrumentalno kot arije in kantate, scensko glasbo na besedila komedij in tragedij._NEWLINE_Ob kronanju Jakoba II. leta 1684 je napisal himno My Heart is Inditing, leta 1687 pa znamenito "Odo za rojstni dan" Sound the Trumpets ter \xc5\xa1e ve\xc4\x8d prilo\xc5\xbenostnih od s skupnim naslovom Welcome Songs. Napisal je ve\xc4\x8d kot 40 skladb za gledali\xc5\xa1\xc4\x8de in so nekak\xc5\xa1ni uglasbeni dialogi. Na besedilo Williama Shakespearea je napisal Vilinsko kraljico (1692) in Vihar (1695). Za praznik sv. Cecilije, zavetnice glasbe, je leta 1692 napisal odo, ki jo igrajo godala, tri flavte, oboa, trobente in pavke ter pet pevcev. Posve\xc4\x8deno tej svetnici je napisal \xc5\xa1e ve\xc4\x8d drugih skladb._NEWLINE_Med letoma 1680 in 1688 Purcell je napisal glasbo za sedem iger. Edina uglasbena opera, ki jo je leta 1689 napisal Purcell, je Didona in Enej (Dido and Eneas). Gre za nekak\xc5\xa1no simfonijo v dveh stavkih, najlep\xc5\xa1a pa je arija Didonina to\xc5\xbeba. V \xc4\x8dasu nastanka opera ni bila opa\xc5\xbeena, poznana je postala \xc5\xa1ele ob koncu 19. stoletja._NEWLINE_Skladbe, napisane za gledali\xc5\xa1\xc4\x8de so med drugimi: Dioklecijan (1690), Kralj Artur (1691), Indijanska kraljica (1695), tudi dve komediji The Old Bachelor in The Double Dealer.'